దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
సఫారీ జట్టుకు జరిమానా.. కెప్టెన్‌కు రెండింతలు!
భారత్‌తో జరుగుతున్న సిరీస్‌లో మూడు వన్డేలు ఓడిపోయినప్పటికీ నాలుగో వన్డేలో గెలిచి పోటీలో మేమున్నాం అని నిరూపించుకుంది సఫారీ జట్టు.
TNN | Updated:
Feb 11, 2018, 04:59PM IST
భారత్&zwnj;తో జరుగుతున్న సిరీస్&zwnj;లో మూడు వన్డేలు ఓడిపోయినప్పటికీ నాలుగో వన్డేలో గెలిచి పోటీలో మేమున్నాం అని నిరూపించుకుంది సఫారీ జట్టు. పింక్ జెర్సీలో తమకెప్పుడూ తిరుగులేదని చాటిచెబుతూ జోహెన్నెస్&zwnj;బర్గ్&zwnj;లో శనివారం జరిగిన నాలుగో వన్డేలో భారత్&zwnj;పై 5 వికెట్ల తేడాతో దక్షిణాఫ్రికా గెలుపొంది జట్టులో ఆత్మవిశ్వాసాన్ని నింపుకుంది. అయితే సఫారీల ఆనందంపై ఐసీసీ నీళ్లు చల్లింది. నాలుగో వన్డేలో స్లో ఓవర్ రేట్ కారణంగా దక్షిణాఫ్రికా జట్టుకు జరిమానా పడింది. నిర్ణీత సమయానికి ఒక ఓవర్ తక్కువగా వేసినందుకు గాను మ్యాచ్ రిఫరీ ఆండీ పైక్రాఫ్ట్ సఫారీ జట్టుకు జరిమానా విధించారు.
జట్టుకు తొలిసారి కెప్టెన్&zwnj;గా వ్యవహరిస్తోన్న ఐడెన్ మర్క్&zwnj;రమ్ మ్యాచ్ ఫీజులో 20 శాతం కోత విధించారు. అలాగే జట్టులోని మిగిలిన సభ్యుల ఫీజులో 10 శాతం కోత విధించారు. దక్షిణాఫ్రికా జట్టు నిర్ణీత సమయానికి ఒక ఓవర్ తక్కువ వేసినట్లు ఫీల్డ్ అంపైర్లు అలీమ్ దార్, బోంగని జెలె, థర్డ్ అంపైర్ ఆయాన్ గుడ్, ఫోర్త్ అంపైర్ షాన్ జార్జ్ నిర్ధారించారు. వీరి వాదనను సఫారీ కెప్టెన్ మర్క్&zwnj;రమ్ కూడా అంగీకరించారు. దీంతో తదుపరి ఎలాంటి విచారణ లేకుండానే రిఫరీ జరిమానా విధించారు.